
„Csak ürügy volt a festmény.” – A Táj, nővel kötet festő-versei Gyurkovics Tibor életművében és az ekphraszisz irodalomban

Kulcsszavak: Gyurkovics Tibor, ekphraszisz, líra, intermedialitás
Kutatásom tárgya Gyurkovics Tibor 1990-ben megjelent Táj, nővel című „festő-vers” kötete. A gyüjtemény koncepciója, hogy a szerző addig megjelent képzőművészettel kapcsolatos verseit reprodukciókkal ellátva tematizálja újra.
A kötet életműbe ágyazottságát mutatja az is, hogy a későbbi Extázis-ok "előképének” tekinthető, amik szintén teljes ekhpraszisz kötetek, viszont az egyes versek egy-egy konkrét képhez vannak társítva, ami a Táj, nővel-t még nem jellemzi. Gyurkovics lírájában az ekphrasziszok már kezdettől fogva jelen vannak, ezért fontosnak tartom a téma és a kötet életműben való elhelyezését, recepciótörténeti kutatását.
Dolgozatom a Táj, nővel szerkezeti, intermediális koncepcióját és versalkotó módszereit, motiváltságát vizsgálja, szorosabb szövegelemzéseken keresztül. Kutatásom központi kérdése a „festő-versek” meghatározás mibenléte, elhelyezkedése a ’70-es, ’80-as évek magyar irodalmában, kötődésük és eltérésük a lírai ekphraszisz hagyománytól, a kötetben felsorakoztatott festők és festmények konvencionális értelmezéseitől, és hogy valóban leírható-e ezzel a fogalommal a versanyag egésze.



